मदनलाल ‘मधु’
सन् १९८१ में दो खण्डों में हिन्दी में प्रकाशित लेव तोलस्तोय का 'आन्ना कारेनिना' वह पहला बड़ा उपन्यास था, जिसका अनुवाद डॉ॰ मधु ने मूल रूसी भाषा से किया था। इसके बाद उन्होंने पूश्किन की कविताओं और गद्य रचनाओं का तथा लेव तोलस्तोय के महाकाव्यात्मक उपन्यास 'युद्ध और शान्ति' सहित अनेक पुस्तकों का अनुवाद किया।
अमित खन्ना
अमित खन्ना एक भारतीय फिल्म निर्माता , निर्देशक, लेखक और पत्रकार हैं। वह रिलायंस इंटरटेनमेंट के संस्थापक अध्यक्ष थे, प्रोड्यूसर्स गिल्ड फिल्म अवार्ड्स के पूर्व अध्यक्ष, और मुंबई एकेडमी ऑफ द मूविंग इमेज के संस्थापक ट्रस्टी थे। उन्हें बॉलीवुड शब्द गढ़ने का श्रेय दिया जाता है। खन्ना ने निर्माता और गीतकार के रूप में तीन राष्ट्रीय फिल्म पुरस्कार भी जीते हैं।